open-index/open-wikipedia-markdown huggingface dataset:
Tina Turner Show '78

***Tina Turner Show '78*** (også kjent som *Tina Turner 78*) var en turné med Tina Turner.

## Band

* Lenny Macaluso - gitar, bandleder og arrangør
* Norman Farrington - trommer
* Billy Haynes - bass
* Kenny Moore - piano og vokal
* Chuck O'Steen - keyboard og vokal
* Ravah Daley - danser og bakgrunnsvokal
* Edna Leyeune Richardson - danser og bakgrunnsvokal
* Geronne Turner - danser og bakgrunnsvokal
* David Wertheimer - danser og bakgrunnsvokal

## Datoer

### 1978

#### Januar

* 16. Aladdin Casino (USA)
* 20. Kongresshause (Sveits)
* 21. Deutsches Museum (Tyskland)
* 22. Berliner Philharmonie (Tyskland)
* 23. Congress Center (Tyskland)
* 24. Ostseehalle (Tyskland)
* 26. Stockholms konserthus (Sverige)
* 28. Koningin Elisabethzaal (Belgia)
* 29. Congresgebouw (Nederland)
* 30. Westfalenhallen (Tyskland)
* 31. Philipshalle (Tyskland)

#### Februar

* 2. Stadthalle Offenbach (Tyskland)
* 5. Pavillion (Frankrike)
* 8. Palais de la musique et des congrès (Frankrike)
* 9. Meistersingerhalle (Tyskland)
* 11.-12., 25. Hammersmith Odeon (Storbritannia)
* 28. Windmill Dinner Theatre (USA)

#### Mars

* 1.-13. Windmill Dinner Theatre (USA)

#### Juni

* 5.-10. Hyatt Regency Dearborn (USA)
* 30. Tropicana (USA)

#### Juli

* 12. Le Cupole (Italia)
* 31. USA

#### August-september

* USA

#### Desember

* 31. Camino Real (Mexico)

## Referanser
Moa (elv)

**Moa** er en elv i Guinea, Liberia og Sierra Leone. Den oppstår i Guineahøylandet i nærheten av byen Macenta i Guinea, strømmer sørvest, og danner deler av grensene Guinea-Liberia og Guinea-Sierra Leone. Den flyter inn i den østlige og sørlige provinsen i Sierra Leone og munner ut i Atlanterhavet ved byen Sulima sør i landet. Øya, naturreservatet og turistattraksjonen Tiwai ligger i Moa.
 
## Referanser


## Eksterne lenker
*
Ahmedur Rashid Chowdhury

**Ahmedur Chowdhury** (født 28. mars 1973, også kjent som **Tutul**) er en redaktør og forfatter fra Bangladesh. Han grunnla magasinet *Shuddhashar* i 1990. I 2004 etablerte han forlaget ved samme navn. Magasinet har publisert tekster av mange unge og fritenkende forfattere. Selv har Tutul skrevet for magasiner, aviser og blogger. 

I 2013 fikk han «Shahid Munir Chowdhury Award» for å ha publisert flest bestselgere i Bangladesh, en pris som deles ut av Bangla Academy. I februar 2015 fikk han dødstrusler for å ha gitt ut ateistiske tekster. 31. oktober samme år ble han angrepet sammen med to andre forfattere, Ranadipam Basu og Tareque Rahim med macheter. I et annet angrep samme dag ble Faisal Arefin Dipan, leder av forlaget Jagriti Prokashani hugget til døde. Ansar al-Islam og al-Qaida tok på seg ansvaret for angrepene. Etter livstruende skader og et sykehusopphold forlot Ahmedur Rashid Chowdhury hjemlandet og gikk i eksil allerede mens han var under medisinsk behandling. Etter først å ha vært i Nepal kom han i februar 2016 som fribyforfatter til Skien.

Som forlegger har han gitt ut den avdøde amerikansk-bangladeshiske forfatteren og bloggeren Avijit Roy og flere andre sekulære bloggeres tekster. Flere av disse er oppfattet som blasfemiske av konservative islamske miljøer. 23. mai 2017 deltok han på Oslo Freedom Forum med innlegget «Who is killing Bangladesh's bloggers?»

## Utgivelser
**Nil Bishe Sish Kate Thot* (Whistling Through Blue Poison) Agami Prokashoni Publishing  1995 Dikt

## Utmerkelser
* 2016 Pinter International Writer of Courage Award. Utpekt til prisen av forfatteren Margaret Atwood 
* Finalist til å vinne 2016 IPA Freedom to Publish Prize
## Referanser


## Kilder
*''Ahmedur Chowdhury / Tutul'' ; icorn.org
*Allison Flood: Margaret Atwood selects Tutul for Pen writer of courage award. Artikkel i The Guardian 13. oktober 2016
*Freedom to publish prize finalist profile: Ahmedur Rashid Chowdhury. Artikkel hos internationalpublishers.org 
*Omtale hos oslofreedomforum.com
NS Hjelpeorganisasjon

**NS Hjelpeorganisasjon**, også skrevet **N. S. Hjelpeorganisasjon** og forkorta **NSH**, var en særorganisasjon underlagt det nasjonalsosialistiske partiet Nasjonal Samling (NS) under andre verdenskrig i Norge. Organisasjonens sosiale hjelpearbeid var retta mot alle nødstilte i landet, ikke bare medlemmer av partiet. NSH fikk betydelig omfang med virksomhet i alle fylker.

Organisasjonen ga blant annet «familietilskudd til barnerike familier», samla inn bidrag til Landshjelpen, åpna barnehjem og kontrollstasjoner for mor og barn og dreiv feriekolonier for barn fra Oslo. NSH samarbeida med andre frivillige hjelpeorganisasjoner etter krigsulykkene i Bergen 1944.

NS Hjelpeorganisasjon ble leda av Erling Traaholt fra 1943. Traaholt, som opprinnelig kom fra arbeiderpressen, hadde vært LOs pressesjef i 1941 og fylkesleder for NSH i Buskerud og Vestfold fra 1942. Som landsleder i NSH forvalta han seks millioner kroner til hjelpearbeid under krigen. På grunn av «sitt arbeide i NS på en sosialt innstilt måte» fikk han en mildere dom under landsvikoppgjøret.

Emblemet for NSH var dekorert med «livsrunen» algiz (elhaz), et treforma runetegn som særlig SS brukte som symbol på liv og fødsel i flere sammenhenger, blant annet for Lebensborn-hjemmene. NSH-merket var hvitt og rødt.

## Se også
* Nationalsozialistische Volkswohlfahrt (NSV, «Nasjonalsosialistisk folkevelferd»), velferdsorganisasjon i Hitler-Tyskland 1933–1945

## Referanser


## Eksterne lenker
* Partiforordninger 1941 og 1942 om arbeidsoppgavene til NS Hjelpeorganisasjon
* Instruks om behandling av søknader om støtte fra NS hjelpeorganisasjon (1942)
Unified Video Decoder

**Unified Video Decoder (UVD)**, tidligere kalt ’’’Universal Video Decoder’’’, er AMDs ASIC for videodekoding. Det finnes flere versjoner som implementerer et mangfold av videocodecer, slik som H.264 og VC-1.

UVD ble introdusert i Radeon HD 2000 serien i 2006 og er integrert i enkelte av AMDs grafikkprosessorer og APUer. UVD opptar en betraktelig mengde av mikrobrikkens overflate, og må ikke forveksles med AMDs Video Coding Engine (VCE).

Støtte for UVD ble innført i versjon 3.10 av Linuxkjernen den 30. juni 2013.

## Referanser
Gogea Mitu

**Gogea Mitu** (født 14. juli 1914 i Mârșani i Dolj, død 22. juni 1936 i București) var en rumensk bokser som med sine 236 cm (eller 242 cm, ifølge andre kilder) er kjent som den høyeste bokseren noensinne i verden. Han veide 146 de kilo.
## Liv
Gogea Mitu, hvis egentlige navn er uklar- enten Gogu Ștefănescu, Dumitru Goagă eller Dumitru Ștefănescu- var første av elleve barn i en fattig bondefamilie. To av barna led av gigantisme: Gogea og broren Tudorel (som døde syv år gammel).

Da han var sytten år gammel ble han ansatt av et sirkus i Praha, Tsjekkoslovakia, som viste ham frem som en menneskelig raritet, og deretter av sirkuset *Globus* fra Monaco som tilbød ham en bedre kontrakt.

En tidligere bokser, Umberto Lancia- av italienske foreldre, men som var født og bodde i Romania- fikk høre om Mitu og bestemte seg for å prøve å overtale ham til å bli bokser og ha ham som manager. De trente sammen og i 1935 gikk Lancia, som i denne anledning brukte navnet Bello Berti, i ringen mot Mitu i Galați, foran tre tusen tilskuere. 

Etter at han hadde lært bokseteknikken til en viss grad, ble han profesjonell bokser og fikk en annen italiener, Giacomo Pometti, som trener. Sin første kamp som profesjonell bokser hadde Mitu i hovedstaden, București, den 6. juni 1935 mot italieneren Saverio Grizzo, en kamp som Mitu vant på knockout i første runde. Hans andre kamp fant sted samme måned og var mot amerikaneren George Godfrey, en tidligere verdensmester i tungvekt, en kamp som Mitu tapte. Neste kamp var mot Dumitru Pavelescu, som var Romanias landsmester i tungvekt. Mitu vant denne kampen i første runde på knockout.

En annen kamp var mot Primo Carnera, også han en tidligere tungvekttittelholder, som endte med et poengtap for Mitu. Mitus siste kamp, som endte uavgjort, var mot Bergman (ukjent fornavn), en tysk-franskmann.

I begynnelsen av juni 1936, kort tid etter at han hadde returnert til Romania med tog fra Istanbul i Tyrkia (eller Paris, ifølge andre kilder), ble han syk og døde den 22. juni på et sykehus i București. Det er uklart hva som var dødsårsaken, men tuberkulose er en av teoriene.

Mitu, som ble kalt «Goliat fra Romania», ble bisatt i Mârșani. I 1980 ble hans jordiske levninger gravd ut og brukt en stund som undervisningsmateriale ved Medisinuniversitetet i Craiova, før de ble gravlagt igjen.

## Æresbevisninger
En gate er oppkalt etter ham i hans hjemby.

## Referanser


## Eksterne lenker
*
Ayana Glasgow

**Ayana Glasgow** (født 27. mars 1997) er en trinidadisk friidrettsutøver som konkurrerer i mangekamp. 

## Idrettskarriere
### 2012
Glasgow deltok i U20-klassen under CARIFTA Games 2012, der hun kom på fjerdeplass i sjukamp med 2788 poeng. I Junior-CAC-mesterskapet i friidrett 2012 deltok hun også i sjukamp, og kom på sjetteplass i U18-klassen med 3930 poeng.

Hun deltok i det trinidadiske mesterskapet mesterskapet i friidrett 2012 (senior), og vant der sjukamp, foran Kechelle Douglas. 

### 2013
Hun deltok i høydehopp under CARIFTA Games 2013, i U17-klassen. Hun hoppet 1,60 meter, samme høyde som bronsevinner Shiann Salmon. Hun deltok også i femkamp, men fullførte ikke. 

Den 27. april satte hun personlig rekord i lengdehopp, med 5,23 meter.

### 2014
I CARIFTA Games 2014 kom Glasgow på åttendeplass i sjukamp, åpen klasse, med 3752 poeng. Hun satte personlig rekord i U18 sjukamp 1. juni, med 4285 poeng.

Hun scoret 4025 i sjukamp under Junior-CAC-mesterskapet i friidrett 2014 i Mexico, der hun deltok i U18-klassen, og kom på fjerdeplass. Jomary Carmona vant denne øvelsen. Glasgow vant én av deløvelsene; hun vant spydkast med 32,83 meter, og satte personlig rekord i spydkast, høydehopp (1,63) og 3 kg kulestøt (10,97). 

### 2015
Hun representerte Toco Secondary School under det trinidadiske skolemesterskapet i friidrett, og vant der klassen 18+.

Glasgow kastet 37,43 i spydkast under Trinidad og Tobagos kvalifiseringsstevne for CARIFTA Games, og ble tatt ut til å delta i CARIFTA Games 2015. I CARIFTA Games kastet hun 39,76, som var ny personlig rekord, og endte på femteplass i U20-klassen.

### 2016
Hun satte personlig rekord i sjukamp under uttaket til CARIFTA Games i mars 2016, med 4083 poeng, men deltok ikke i CARIFTA Games 2016.  

### 2017
Glasgow vant høydehopp under Trinidadisk mesterskap i friidrett 2017, som eneste deltaker. 

## Referanser


## Eksterne lenker
*
Datadeduplisering

**Datadeduplisering** er innenfor informatikken navnet på en spesialisert datakompresjonsteknikk som eliminerer duplikate kopier av repeterende data. Beslektede og tildels synonyme benevnelser er intelligent (data)kompresjon og enkeltinstanslagring. Teknikken brukes for å forbedre utnyttelsen av lagringsmedia og kan også anvendes på dataoverføring i et datanett for å redusere antall byte som må sendes. Under deduplisering blir unike mengder med data, eller byte-mønstre, identifisert og lagret i en prosess av analyse. Etterhvert som analysen fortsetter, blir andre datamengder sammenlignet med den lagrede kopi og når en match inntreffer, blir den redundante datamengden erstattet med en liten referanse som peker mot den lagrede datamengden. Ettersom samme datamengde kan inntreffe dusinvis, hundrevis eller tusenvis av ganger, kan den lagrede eller overførte datamengde reduseres betraktelig.

## Referanser
Hvitsjøen

**Hvitsjøen** (svensk: *Vittsjön*) er en innsjø på grensen mellom Norge og Sverige. Den norske delen ligger i Aurskog-Høland kommune i Akershus og den svenske delen i Årjäng kommune i Värmland. Hvitsjøen ligger 135 meter over havet og har et areal på , hvorav  i Norge.

## Referanser
SYN flood

**SYN flooding** er et begrep som brukes innenfor datasikkerhet om en form for tjenestenektangrep. Under angrepet sender angriperen en serie med `[[TCP|SYN]]`-forespørsler mot et datasystem, slik at datasystemet forbruker så mange tjenerressurser at det blir fullstendig inaktivt overfor legitim trafikk.

## Referanser
Kirsten Opstad

**Kirsten Opstad** (født 1978) er en norsk billedkunstner. Opstad er utdannet ved Statens kunstakademi (2004) og Aschehougs forfatterskole (2013). Hun har hatt flere utstillinger, blant annet på Statens Høstutstilling, Kunstnernes Hus (2010), Pushwagner Galleri (2016), Klepp Kunstforening (2016) og Bærum Kulturhus (2017).

Opstad er medlem av Landsforeningen Norske Malere, Norske Billedkunstnere og Unge Kunstneres Samfund. Hun er bosatt på Nærbø.

## Referanser


## Eksterne lenker
* Kirsten Opstads nettside
* Intervju med Kirsten Opstad i Kunst
* Kirsten Opstad i LNM Arkiv
Willy Østreng

**Willy Østreng** (født 4. mai 1941) er en norsk statsviter med internasjonal politikk som spesialområde.

Østreng er utdannet cand.polit. ved Universitetet i Oslo i 1971. Han var direktør ved Fridtjof Nansens Institutt fra 1978 til 2003, professor ll ved Norges teknisk-naturvitenskapelige universitet i Trondheim fra 1984 til 1994, og vitenskapelig leder ved Senter for grunnforskning ved Det Norske Videnskaps-Akademi i Oslo fra 2003 til 2009. 

Østreng var en av stifterne av Norges Vitenskapsakademi for Polarforskning i 2008 og ble i 2012 valgt til akademiets president for en periode på tre år. Han ble innvalgt medlem av Det Kongelige Norske Videnskabers Selskab i Trondheim i 2002. 

Østreng har skrevet rundt 230 vitenskapelige arbeider, hvorav 25 bøker innenfor temaer som ressursforvaltning, internasjonal sikkerhetspolitikk, polar politikk både i Arktis og Antarktis, havforvaltning og interdisiplinaritet som vitenskapelig metode og tilnærming.

Østreng ble i 1994 gjort til kommandør av Finlands løves orden.

## Referanser
RISE Research Institutes of Sweden

**RISE Research Institutes of Sweden** er en svensk organisasjon av tekniske forskningsinstitutter som samvirker med akademia, næringsliv og samfunn i det svenske innovasjonssystemet. Instituttene i RISE retter seg mot industriell forskning og innovasjon. Noen institutter utfører også utprøving og sertifisering.

RISE-instituttene hadde per 2015 totalt 2 492 ansatte og en sammenlagt omsetning på 3,1 milliarder svenske kroner.

## Eierselskapet
RISE Research Institutes of Sweden AB, i dagligtale RISE AB, er den svenske statens selskap for industriforskningsinstitutter. RISE ABs oppdrag er å samle, utvikle og fornye forskningsinstituttene i RISE-gruppen til en internasjonalt konkurransedyktig og effektiv svensk instituttsektor for industriell forskning.

I 1997 ble Ireco Holding AB stiftet av Näringsdepartementet og KK-stiftelsen og ble heleiet av den svenske staten i 2007. Selskapet byttet navn til RISE Research Institutes of Sweden Holding AB i 2009 og fikk samtidig utvidet mandat og vesentlig forsterkede ressurser. I august 2013 byttet eierselskapet navn til RISE AB.

## RISE-gruppen
RISE Research Institutes of Sweden AB består av fire underkonsern, heleide eller deleide, og deres datterselskaper. Instituttene er fordelt over hele Sverige. To av konsernselskapene er også selv forskningsinstitutt.
* Innventia (papirmasse, emballasje og biobrensel)
* SP Sveriges Tekniska Forskningsinstitut
** CBI, Cement- och betonginstitutet
** Glafo, Glasforskningsinstitutet
** JTI, Institutet för jordbruks- og miljöteknik
** SMP, Svensk Maskinprovning
** AstaZero
** SP Sveriges Tekniska Forskningsinstitut A/S
** SP Process Development
** SP Processum
** SP Energy Technology Center
** SP Fire Research AS
* Swedish ICT (informasjons- og kommunikasjonsteknologi)
** Acreo Swedish ICT
** Interactive Institute Swedish ICT
** SICS Swedish ICT
** Viktoria Swedish ICT
* Swerea (materialeteknologi)
** Swerea IVF
** Swerea KIMAB
** Swerea MEFOS
** Swerea SICOMP
** Swerea SWECAST

## Eksterne lenker
* RISE Research Institutes of Sweden
* Innventia
* SP Sveriges Tekniske Forskningsinstitutt
* Swedish ICT
* Swerea
Mapesjøen

**Mapesjøen** (engelsk: *Lake Mape*, *Lake Kasi*) er en innsjø i den sørlige provinsen i det vestafrikanske landet Sierra Leone. Den er med et areal på 27,5 kvadratkilometer den største innsjøen i landet.

Mapesjøen er ca. 14,5 kilometer lang og opptil 2,5 kilometer bred. Innsjøen ligger bare ca 1,2 kilometer fra atlanterhavskysten. Bare seks kilometer mot nordøst ligger Mabesisjøen, som er den nest største innsjøen i landet.

Det er blitt foreslått å opprette en nasjonalpark i sjøens område.

## Referanser
Ploug & Sundt

**Ploug & Sundt** var et handelshus i Stavanger. Firmaet var et av de største og viktigste i Stavanger på 1800-tallet, da Stavanger var Norges neststørste sjøfartsby. Handelshuset hadde hovedkontor på adressen Skagen 18 fra 1769. Dette huset finnes fortsatt (per 2017).

Firmaet tjente store penger på sildefisket på norskekysten på 1800-tallet. Da sildestimene brått sluttet å komme inn til kysten i 1870-årene fikk svært mange enkeltpersoner og firmaer i Stavanger-området store problemer. Ploug & Sundt gikk til slutt konkurs i 1883.

## Eiere
Forløperen til handelshuset var en handelsforretning grunnlagt av Ole Smith Ploug. Ploug-familien bodde i et hus på adressen Skagen 18, og etter at Ole Smith Ploug bygde på huset i 1769 fikk forretningen hans sitt hovedkontor i denne bygningen.

Den andre av firmaets to grunnleggere var Ole Smith Plougs adoptivsønn Hans B.G. Sundt, som ble Plougs kompanjong i 1791. Firmaet skiftet da navn til Ploug & Sundt. Ploug døde få år senere, og enken giftet seg med adoptivsønnen. I 1839 døde Sundt.

Datteren Elisa Margretha Sundt hadde giftet seg med danske Lauritz Wilhelm Hansen. Han var stadshauptmand i Stavanger, og stiftet også byens første teater. Lauritz W. Hansen gikk i 1840 inn som Ploug & Sundts disponent, det vil si som handelshusets leder sammen med broren Fredrik Hansen.

Lauritz Hansens sønn Wilhelm Severin Hansen (1842–1919) giftet seg i 1874 med Frida Petersen, og ble senere samme år Ploug & Sundts nye disponent. Frida var arving til handelshuset Køhler, og Wilhelm Hansen ble etter svigerfarens død også ansvarlig for driften av handelshuset Køhler. Da både Ploug & Sundt og Køhler gikk konkurs i 1883, måtte Frida Hansen finne en utvei til å bidra til å skaffe familien et økonomisk utkomme. Fra å etablere en broderiforretning i Stavanger bygget hun opp sin kompetanse til å bli en av Norges fremste tekstilkunstnere med sine verdensberømte billedvever.

## Sildesalteri i Kinn
Blant Ploug & Sundts mange engasjementer forbundet med fiskenæringen var et stort sildesalteri i Båsundet på øya Skorpa i Kinn kommune. Handelshuset bygget anlegget midt på 1800-tallet, og det var i drift frem til sildefisket stoppet opp på begynnelsen av 1870-årene.

## Skuter
Blant de mange skuter som handelshuset Ploug & Sundt eide, var fullriggeren «Protector», briggen «Hertha» og fullriggeren «Imperator».

Firmaet hadde sitt eget verft på Kjerringholmen ved Stavanger, og «Imperator» ble bygget der i 1876. I 1880 ble verftets siste fartøy bygget for moderhuset; en skonnertbrigg som ble døpt «Norden».

Som mange andre av de tradisjonsrike handelshusene på norskekysten fortsatte Ploug & Sundt å basere sin virksomhet på seilskuter selv etter at dampskipene var begynt å trafikkere norske farvann. I tillegg til svikten i sildefisket ble konkurransen fra dampskipstrafikken medvirkende til Ploug & Sundts konkurs i 1883. Verftet ble da nedlagt, og skutene som var i handelshusets eie ble solgt.

## Referanser
Kristin Theisen

**Kristin Theisen** (født 1955) er en norsk sopran, musikkpedagog og tidligere leder av Norsk Operasangerforbund og har vært med i rekke radio og TV-opptak i inn- og utland. I Norge har hun blant annet medvirket i NRKs innspillinger av *[[Musikalsk mellomspill]]* og *[[Husker du? (TV-serie)|Husker du?]]*

## Liv og karriere
Theisen ble utdannet ved Østlandets Musikkonservatorium, nå Norges musikkhøgskole, der hun studerte vokalpedagogikk, samt ved Statens Operahøgskole. Hun har også deltatt i ulike masterclasses og studier i Bayreuth, Salzburg, Wien og København. Hennes lærere har vært Erna Skaug, Ingrid Bjoner, Kim Borg, Anna Reynolds og Jean Cox.

Theisen hadde sin debut i Universitetes Aula i Oslo i 1979. Hun entret den internasjonale operascenen i 1982, hvor hun i en oppsetning i Gelsenkirchen (Tyskland), hadde rollen som Nedda i Bajazzo. Hun har videre vært solist ved en rekke andre operahus i Europa, og har opptrådt i blant annet Hamburg, Lûbeck, Detmold, Essen, Frankfurt, Nûrnberg, Regensburg, Strasbourg og Catania.

Hun har hatt konserter med symfoniorkest og klaver i Tyskland, Sveits, Polen, Estland, Latvia, Litauen og i Østerrike, i tillegg til å ha vært solist med samtlige av norske profesjonelle symfoniorkestre, med konserter i Norge fra Kristiansand i sør til Longyearbyen i nord.

De siste årene har hun undervist på Rælingen Kulturskole og Oslo International Music School, i tillegg til privatundervisning.

## Utmerkelser
Theisen er tildelt Oslo bys kulturstipend og en rekke andre stipend, blant annet Fond for utøvende kunstnere, Kunstnerforeningens Blomstipend og Klæstads legat.

Theisen ble som første nordiske sanger æresmedlem av The Robert Stolz International Society for sine tolkninger av den østerrikske komponisten Robert Stolz' sanger. Hun er også æresmedlem av Norsk Operasangerforbund, som hun ledet fra 1994 til 2005.

Hun var finalist i en sangkonkurranse i Salzburg, Østerrike i 1981 og konkurransen må antas å ha vært springbrett for mange av rollene hun senere fikk i Tyskland.

## Kjente roller
Theisen har blant annet innehatt følgende roller:

* Susanna i Figaros bryllup
* Mimi i La Bohème
* Giulietta i Hoffmanns eventyr
* Reiza i Oberon (Weber) 
* Ellen Orford i Peter Grimes
* Euredice i Orfeo ed Euridice
* Irmgard i Flammen 
* Hanna Glawari i Den glade enke
* Grevinnen i Wiener Blut
* Laura i Tiggerstudenten
* Tittelrollen i Grevinne Mariza
* Euredike i Orfeus i underverdenen
* Zeitel i Spelemann på taket

## Diskografi
Kristin Theisen har utgitt og medvirket på en rekke plateinnspillinger, blant annet *Zigeunerlieder* (1991) og *Flammen* (1993).

## Referanser


## Eksterne lenker
*
Antigua og Barbuda under VM i friidrett 1983

**[[Antigua og Barbuda]]** deltok i VM i friidrett 1983 (utendørs) fra 7. til 14. august 1983 i Helsingfors i Finland.

## Resultater (ufullstendig)
### Menn
;Bane- og landeveisøvelser

## Eksterne lenker
* https://web.archive.org/web/20041212065303/http://www2.iaaf.org/results/past/WCH83/index.html
Mdadm

**mdadm** er et fritt og åpent programvareverktøy som blir brukt til å styre og overvåke RAID-utstyr. Det blir brukt i moderne Linuxdistribusjoner som erstatning for eldre RAID-verktøy som raidtools2 og raidtools.

mdadm ble laget av Neil Brown ved The Attachmate Group/SUSE, og er lisensiert under versjon 2 eller senere av GNU General Public License.

mdadm ble integrert i versjon 3.12 av Linuxkjernen den 3. november 2013.

## Referanser


## Eksterne lenker
*
Langebekk

**Langebekk** (svensk: *Långebäck*) er ei elv i Aurskog-Høland kommune i Akershus og kommunene Årjäng og Eda i Värmland i Sverige. Den har utspring fra Holmtjenn (*Holmtjärnet*) sørøst for Høneheia i Aurskog-Høland, og renner i sørøstlig, senere sørlig retning, til den renner sammen med Skårsälven og danner Ivarsbyälven. Riksgrensa følger elva over hele det 18,7 kilometer lange løpet.

I Rømskog kalles strekningen sør for Fjørbekktjenn Nedre Langebekk, mens strekningen mellom Røvannet og Fjørbekktjenn kalles Øvre Langebekk eller Røvassbekken. Av noen blir Langebekk regnet å gå helt ned til Hvitsjøen, som ligger 0,9 kilometer nedstrøms samløpet med Skårsälven.

## Referanser
Brunevarer

**Brunevarer** eller **brunvarer** er en betegnelse for forbrukerelektronikk som fjernsynsanlegg, radio- og stereoanlegg og lignende. Uttrykket skal ses som en slags pendant til hvitevarer som kjøleskap, vaskemaskiner m.fl.,  disse har ofte hvit overflate. Tidligere var ofte radioer og TV bekledt med brunlige kabinetter av tre eller bakelitt.

## Referanser
Jan Erik Helgesen

**Jan Erik Helgesen** (født 1. juli 1947 i Sandefjord) har vært norsk medlem av Den europeiske kommisjonen for demokrati gjennom lovgiving (Venezia-kommisjonen) siden startet i 1990. Helgesen var president i kommisjonen fra desember 2007-2009, og visepresident frem til 2016. 

Han er cand.jur. fra 1975 og førsteamanuensis ved Det juridiske fakultet, Universitetet i Oslo der han har vært ansatt siden 1971 og vært ansvarlig faglærer i metodefaget (rettskildelære) og i faget internasjonale menneskerettigheter. Han tiltrådte som fagredaktør for Norsk lovkommentar i 1992. Helgesen har deltatt i ulike komiteer og kommisjoner innen FN, Europarådet og OSSE og har vært mye brukt som rådgiver da de nye demokratiene i Øst-Europa skulle utforme sine institusjoner. Helgesen er nå pensjonist, men underviser fremdeles og har kontor på universitet.

Han deltok på Oslo Freedom Forum 2010.

Helgesen ble tildelt Rettssikkerhetsprisen i 2017 for blant annet sitt omfattende arbeid for Venezia-kommisjonen.

## Referanser


## Kilder
*Om Jan Erik Helgesen hos Universitetsforlaget 
*Om Jan Erik Helgesen hos rettsdata.no
*Foredrag av Helgesen på Oslo Freedom Forum
*Profil hos Veneziakommisjonen
Øiensjøfos Brug

**Øiensjøfos Brug** var et jernverk i grenda Tørberget i Trysil i Innlandet. Det omtales også som **Øiensjøfoss Jernverk**. Bedriften var i sving fra 1831 til 1867, og var basert på utnyttelse av myrmalm og sjømalm.

Bruket ble etablert i 1831 av Peder Schulstad og Engebret Børresen Grøtting fra Elverum. Flere lokale interessenter kom snart med på eiersiden. I 1833 skiftet jernverket eierskap, og Paul D. Gleditsch med flere kom inn. I 1838 ble det en ny omlegging da A.M. Almquist fra Stomme Jernbruk i Värmland kjøpte seg inn. Øiensjøfos Brug ble solgt på auksjon i 1841, og i 1858 var det igjen et eierskifte. I 1863 kjøpte sakføreren D. Kildal fra Christiania hele bruket for 8000 riksdaler. Driften ble nedlagt for godt i 1867. Da ble den nye hovedbygningen som var blitt reist på bruket i 1858, solgt til en kjøper som fikk den demontert og flyttet til Nyberg ved Nybergsund. Huset ble solgt videre i 1951, og ble da flyttet til Østby. I år 2000 er bygningen en del av Kjølen Hotell. Restene etter masovnen fra 1858 kan sees på stedet.

Driften ved Øiensjøfos Brug var basert på myrmalm og delvis også på sjømalm (malm fra bunnen av innsjøer). Utvinningen av jern foregikk i såkalte blæsterovner. Blæstring eller blestring var en gammel teknikk som hadde blitt praktisert i stor utstrekning i Trysil-området i mange århundrer. Den krevde stort forbruk av trekull, fordi malmen måtte varmes opp til svært høye temperaturer over lang tid slik at vanninnholdet i malmen fordampet. Etter hvert som skogområdene ble hugget ned for å skaffe kull til blæsterovnene, måtte brenselet hentes fra stadig fjernere områder. Dette og den begrensede tilgangen på malm var årsaken til at bruket aldri ble noen økonomisk suksess.

Det ble startet et spikerverk på bruket, og noen år senere produserte brukets folk også ljåer, spader, økser og lignende redskaper av jernet som ble utvinnet på Øiensjøfoss. Jernet var av god kvalitet, men det ble for dyrt for slike småprodusenter å konkurrere med større fabrikker etter hvert som det ble bedre og billigere transportmuligheter.
## Se også
* Jernvinne i Norge
* Jernverk
## Referanser
Strømstyring

**Strømstyring** er en egenskap ved enkelte former for elektrisk utstyr, deriblant kopimaskiner, datamaskiner, grafikkprosessorer og periferienheter som skjermer og skrivere, som slår av strømmen eller aktiverer systemets lavstrømforbruk når det er inaktiv. Innenfor informatikken er dette kjent som en strømstyringsplan, og er bygd opp rundt en standard som blir kalt Advanced Configuration and Power Interface (ACPI). Denne standarden erstatter Advanced Power Management. Alle moderne datamaskiner har ACPI-støtte.

I forsvaret refererer strømstyring til utstyr som gjør det mulig for soldater og militære enheter å dele forskjellige energikilder, og å slå av utstyr som ofte er inkompatibelt med hverandre.

## Referanser
Råde idrettspark

**Råde idrettspark** er en fotball- og friidrettspark i Råde.

Parken er hjemmebanen til Råde Idrettslag. Den har en kapasitet på 955 mennesker.

## Referanser
Douglass Montgomery

**Robert ''Douglass'' Montgomery** (også noen ganger kreditert som **Kent Douglass**), født 29. oktober 1907 i Los Angeles, død 23. juli 1966 i Norwalk, Connecticut, var en amerikansk skuespiller.

## Filmografi (i utvalg)
* 1930 *[[Betalt]] (Paid)*
* 1931 *[[Strøkets pike]] (Waterloo Bridge)*
* 1931 *A house Divided*
* 1933 *Unge kvinner (Little Women)*
* 1934 *[[Hvad nu - Pinneberg?]] (Little Man, What Now?)*
* 1935 *[[Kjærlighetens skjønne melodi]] (Harmony Lane)*
* 1949 *[[Forbudt]] (Forbidden)*

## Referanser


## Eksterne lenker
*
Mommy’s Little Monster

***Mommy's Little Monster*** er debutalbumet til punkbandet Social Distortion. Albumet ble utgitt i 1983.

## Bakgrunn
I 1982 var Social Distortion på turne med bandet Youth Brigade (turneen er dokumentert i filmen *[[Another State of Mind]]*). Rett etter denne turneen slo bandet opp, men grunnet turneens suksess, gikk bandet raskt sammen og begynte arbeidet mot sitt første album. *Mommy's Little Monster* ble spilt inn julaften 1982 på Casbah Recording Studio i Fullerton, California. Albumet ble spilt inn i løpet av en økt etter som at de ville holde kostnadene lave. Innspillingen varte i flere timer.

## Omslagskunst
Tegningen er designet av Art Mortales og viser et bilde av et skjelett og et menneskebarn i maske. Begge to sitter i en stol og ser på en krigsfilm på et tidspunkt som viser en soppsky. Huset de sitter i er, til en viss grad, forlatt og rommer bare en stol, TV, postkasse, en bilderamme, tre rør og mye rester. Det er antydninger til at det har vært en prøvesprengning av en hydrogenbombe.

Baksiden inkluderer et bilde av bandet tatt av Edward Colver.

## Sporliste
Alle sangene er skrevet av Social Distortion
# «The Creeps (I Just Wanna Give You)» – 2:03
# «Another State of Mind» – 2:38
# «It Wasn't a Pretty Picture» – 3:10
# «Telling Them» – 3:12
# «Hour of Darkness» – 2:49
# «Mommy's Little Monster» – 3:33
# «Anti-Fashion» – 2:19
# «All the Answers» – 2:23
# «Moral Threat» – 5:16

## Personell
* Mike Ness - vokal, gitar
* Dennis Danell - gitar
* Brent Liles - bassgitar
* Derek O'Brien - trommer, backingvokal

## Referanser


## Eksterne lenker
*
Memory Banda

**Memory Banda** (født 1996) er en menneskerettighetsaktivist fra Malawi. Hun stiftet organisasjonen «Let Girls Lead» og engasjerte unge jenter i kampen mot barneekteskap i landet gjennom organisasjonen Girls Empowerment Network (Genet). Etter fem års kamp for å påvirke parlamentsmedlemmene, ble alderen hvor man kan gifte seg, hevet til 18 år gjennom en ny lov mot barneekteskap i 2015. 

Bakgrunnen for Memory Bandas engasjement kommer fra hennes opplevelse da hennes yngre søster ble sendt på leir for å forberedes til ekteskap og kom tilbake gravid da hun var 11 år gammel. Der hun bodde i Malawi var det vanlig å sende jenter på slike leirer når de kom i puberteten. Etter at de kom tilbake, var mange blitt gravide og måtte slutte skolen for å gifte seg. Memory Banda mente det var viktig at jentene selv fikk velge når de skulle gifte seg og at de fikk fullføre skolegang først. Gjennom Genet organiserte hun skriveverksted for jenter som hadde vært på leirene hvor de fortalte om drømmer og tanker om livet. Disse ble samlet i et hefte med tittelen *I will marry when I want to* og publisert av Genet. 

I 2014 ble hun invitert til FNs generalforsamling for å fortelle om situasjonen. I 2017 deltok hun på Oslo Freedom Forum med et innlegg. I tillegg til å være en aktivist mot barneekteskap, har hun rukket å fullføre grunnskole og å studere på college. 

## Kilder
*– Søsteren min på 11 år ble gravid med en 20 år eldre mann  Artikkel i Bistandsaktuelt 2. juni 2017
*Teenage girls in southern Malawi reject ‘sexual cleansing’ Artikkel i The Guardian 18. september 2014
*TEDWomen Update: Memory Banda and a warrior’s cry against child marriage Artikkel i Huffington Post 22. september 2016
*Om Memory Banda på Oslo Freedom Forums sider
Skårsälven

**Skårsälven** er ei elv i Årjäng og Eda kommune i Värmlands län i Sverige. Den har utspring i skogene sørvest for Skillingsfors og renner mot sør til Skårsjön. Fra Skårsjön fortsetter elva mot sørvest til den ved riksgrensa løper sammen med Langebekk og danner Ivarsbyälven. På storparten av strekningen nedstrøms Skårsjön danner elva grensa mellom Årjäng og Eda kommune.

## Referanser
Hvordan bli kvitt sjefene

***Hvordan bli kvitt sjefene*** (originaltittel ***9 to 5***) er en amerikansk komediefilm fra 1980, regissert av Colin Higgins. Manuset ble skrevet av Higgins og Patricia Resnick. Jane Fonda, Lily Tomlin og Dolly Parton spiller hovedrollene som tre hardtarbeidende kvinner som drømmer om å ta hevn på deres kjønnsdiskriminerende sjef, spilt av Dabney Coleman. Rollen som sekretæren Doralee Rhodes var Partons aller første filmrolle.

Filmen ble en kassasuksess og spilte inn over 100 millioner dollar i billettinntekter. Parton ble nominert til Oscar for beste sang for signaturlåten «9 to 5», som blir spilt i anslaget. Hun ble også nominert til tre Golden Globes for beste kvinnelige hovedrolle, beste kvinnelige nykommer og beste sang. En fjernsynsversjon av filmen, *[[9 to 5 (TV-serie)|9 to 5]]* gikk i tre sesonger fra 1982 til 1988. Parton skrev også nye låter til musikalversjonen *[[9 to 5 (musikal)|9 to 5]]*, som hadde premiere på Broadway 30. april 2009.

Det amerikanske filminstituttet kåret *Hvordan bli kvitt sjefene* til tidenes 74. beste filmkomedie fra USA. Partons «9 to 5» ligger i tillegg på listen over filmhistoriens beste amerikanske filmlåter. Låten har også vunnet en People's Choice Award og to Grammy Awards.

## Handling
Judy Bernly (Jane Fonda) prøver å finne seg til rette på sin nye jobb hos Consolidated Companies, men det er vanskelig når hun er underlagt den tyranniske sjefen Franklin Hart jr. (Dabney Coleman). Sammen med kollegene Violet Newstead (Lily Tomlin) og Doralee Rhodes (Dolly Parton) prøver hun å ta rotta på sjefen.

## Medvirkende
* Jane Fonda som Judy Bernly
* Lily Tomlin som Violet Newstead
* Dolly Parton som Doralee Rhodes
* Dabney Coleman som Franklin M. Hart jr.
* Sterling Hayden som Russell Tinsworthy
* Elizabeth Wilson som Roz Keith
* Henry Jones som Mr. Hinkle
* Lawrence Pressman som Dick Bernly
* Marian Mercer som Missy Hart
* Ren Woods som Barbara
* Norma Donaldson som Betty
* Roxanna Bonilla-Giannini som Maria Delgado
* Peggy Pope som Margaret Foster
* Richard Stahl som Meade
* Ray Vitte som Eddie Smith
* Jeffrey Douglas Thomas som Dwayne Rhodes

## Referanser


## Eksterne lenker
*
9 to 5

«**9 to 5**» er en låt komponert av den amerikanske countrysangeren Dolly Parton. Hun spilte den inn for filmkomedien *[[Hvordan bli kvitt sjefene]]* (1980). Den ble utgitt på musikkalbumet til filmen, men er også hovedsingelen på Partons studioalbum *[[9 to 5 and Odd Jobs]]*. Singelen ble utgitt 29. november 1980.

Parton ble nominert til Golden Globe og Oscar for beste sang for arbeidet med låten. Den ble også nominert til fire Grammy Awards, blant annet årets beste sang, og vant to for beste countrylåt og beste kvinnelige countryartist. Det amerikanske filminstituttet har kåret «9 to 5» til filmhistoriens 78. beste filmlåt fra USA.

Låten ble utgitt sammen med en musikkvideo som inneholdt klipp fra filmen.

Den svenske countryartisten Kikki Danielsson covret låten på albumet *[[Just Like a Woman (album av Kikki Danielsson)|Just Like a Woman]]* (1981). Sangen er også med på flere av Partons samlealbum, blant annet *[[The Essential Dolly Parton]]* (2005) og ** (2008).

## Referanser


## Eksterne lenker
* Sangtekst hos dollyon-line.com
*
Vagos Motorcycle Club

**Vagos Motorcycle Club**, også kjent som **Green Nation**, er en kriminell enprosenters motorsykkelklubb dannet i 1965 i San Bernardino i California. Emblemet til motorsykkelklubben skal forestille den norønne guden Loke som kjører en motorsykkel. Medlemmer av klubben bruker ofte grønne plagg.

Vagos har rundt 4 000 medlemmer fordelt på 200 avdelinger. Disse avdelingene finnes i de amerikanske statene Arizona, California, Hawaii, Nevada, Oregon, Utah, Missouri, rundt over Canada, flere steder i Europa og totalt ti avdelinger i Mexico (Baja California, Jalisco og Mexico City). To hundre medlemmer er i Inland Empire (California), samme sted som klubben ble etablert på 1960-tallet.

I 2013 utvidet Vagos seg til Sverige og Australia.

## Historie
Under andre verdenskrig kjørte mange soldater motorsykler og knyttet seg sterkt til dem. De klarte derfor ikke å forlate motorsyklene etter krigen. Motorsykkelentusiaster dannet klubber i perioden hot rod-biler var populært. I 1948 dannet Hells Angels sin første avdeling i San Bernardino i California. De delte på den tiden gatene med en motorsykkelklubb kalt Psychos. I 1965 oppsto det uenigheter mellom noen av medlemmene i Psychos. Dette førte til at enkelte Psychos-medlemmer forlot klubben og dannet Vagos MC. Klubbfargen deres skal hylle Vagos-grunnleggernes meksikanske arv. Utvidelsen deres startet i California med Riverside og Sør-California som noen av de første områdene, før de videre slo seg ned i Mexico og Europa.

## Medlemskap
Hovedsakelig består Vagos av hispanic og kaukasiske menn.

## Referanser


## Eksterne lenker
*
Krépin Diatta

**Krépin Diatta** (født 1999) er en senegalesisk fotballspiller som spiller for . 

Han skrev under på en 4-års kontrakt for  den 26. februar 2017. Midtbanespilleren kan bekle både kant-, sentral- og offensiv midtbaneposisjon.

Den 3. januar 2018 skrev han under en fire og et halvtårskontrakt med den belgiske klubben Club Brugge. 

## Landslaget
Han ble tatt ut i s tropp til VM i fotball 2022 i Qatar.

## Referanser


## Eksterne lenker
* 
* «Krépin Diatta», profil på Sarpsborg 08 FFs hjemmeside
Luther Strange

**Luther Johnson Strange III** (født 1. mars i Birmingham i Alabama) er en amerikansk republikansk politiker. Han var en av Alabamas to senatorer fra 9. februar 2017 til 3. januar 2018.

Etter at Jeff Sessions ble utpekt som Donald Trumps justisminister ble Strange utpekt av Alabams guvernør Robert Bentley til å ta over senator-jobben. Bentley var under etterforskning for å brutt en valgkampfinansieringslov - en etterforskning som ble ledet av delstatsadvokaten Strange. Rett før presidentvalget i 2016 anbefalte Strange at man skulle utsette riksrettssaken mot Bentley, og noen republikanere i delstaten mente dette hadde noe å si da Bentley valgte Strange i februar.

Strange ønsket å stille i senatorvalget i Alabama 2017, og fikk støtte av majoritetsleder Mitch McConnell og president Donald Trump. Han tapte likevel primærvalget for Alabamas tidligere høyesterettsjustitiarius Roy Moore, da de to møttes i andre valgomgang 26. september 2017.

## Referanser


## Eksterne lenker
* 
*
Prison Bound

***Prison Bound*** er det andre studioalbumet til Social Distortion. Albumet ble utgitt i 1988. Dette er det første albumet med bassisten John Maurer og trommeslageren Christopher Reece. Albumet fører punken fra deres første album, *[[Mommy's Little Monster]]* (1983), videre. Dette utførte de ved å legge til Johnny Cash-inspirert country mikset med en The Rolling Stones-rockestil.

I dag er *Prison Bound* sett på som et vendepunkt for Social Distortion. Albumet banet vei for deres neste, og suksessfulle album, *[[Social Distortion (album)|Social Distortion]]* (1990).

## Sporliste
Alle sangene er skrevet av Social Distortions frontfigur Mike Ness, med mindre annet er skrevet.

### A-siden
# «It's the Law» – 2:38
# «Indulgence» (Danell/Ness) – 4:34
# «Like an Outlaw (For You)» (Danell/Ness) – 5:21
# «Back Street Girl» (Jagger/Richards) – 4:22
# «Prison Bound» – 5:24

### B-siden
# «No Pain No Gain» – 3:42
# «On My Nerves» (Danell/Ness) – 4:23
# «I Want What I Want» (Danell/Ness) – 3:02
# «Lawless» – 3:21
# «Lost Child» – 4:18

## Personell
* Mike Ness - vokal, gitar
* Dennis Danell - rytmegitar
* John Maurer - bassgitar, backingvokal
* Christopher Reece - trommer

## Eksterne lenker
*
Reidar Melien

**Reidar Alfred Melien** (født 14. februar 1926, død 29. april 2021 i Asker) var statssekretær for Trygve Lie og Karl Trasti i Industridepartementet fra 1963 til 1965. 

Han var plansjef/direktør i Årdal og Sunndal Verk fra 1965 til 1983. I 1983 etablerte han et miljøteknologiselskap. Han var styreformann i oljeselskapet Pelikan fra 1973 til 1983, styremedlem i et brasiliansk selskap fra 1974 til 1983, og styreformann i et norsk-tysk selskap fra 1979 til 1982.

Melien var medlem i en rekke utvalg og råd.

## Referanser


## Eksterne lenker
*
Videoredigeringsprogramvare

**Videoredigeringsprogramvare** er en applikasjonsprogramvare som håndterer postproduksjon videoredigering av digitale videosekvenser på en datamaskins ikke-lineære redigeringsystem. Slik programvare har erstattet verktøy for redigering av tradisjonell nitratfilm som er produsert av celluloid og online redigering av analoge videobånd.

## Referanser
Daniel Stefański

**Daniel Bogdan Stefański** (født 2. eller 7. juli 1977 i Bydgoszcz) er en polsk fotballdommer som til daglig dømmer i landets øverste divisjon Ekstraklasa. I tillegg har han dømt flere internasjonale kamper på aldersbestemt nivå både i regi av FIFA og UEFA.

Stefański begynte sin profesjonelle dommerkarriere i 2007 og debuterte på landets øverste nivå den 14. august 2009 under kampen mellom Ruch Chorzów og Arka Gdynia (1–0). Hans første europacupkamp kom den 4. juli 2013, da han dømte første kvalifiseringsrunde av UEFA Europa League 2013/14 mellom Gandzasar FC og FK Aktobe (1–2).

Han har dømt flere landskamper på U-19 og U-21-nivå, blant annet flere kamper under kvalifisering til europamesterskap for EM U-19 og U-21. Stefański debuterte internasjonalt som hoveddommer på øverste nivå den 3. juni 2014, da han dømte vennskapskampen mellom  og  (2–0).

## Referanser


## Eksterne lenker
* 
*  Dommerprofil hos Worldreferee.com
Aaron Bresland

**Aaron Bresland** (født 4. juli 1997) er en australsk friidrettsutøver som konkurrerer i sprintløp.

## Idrettskarriere
Bresland er delstatsmester i Western Australia State på 100 meter i 2015, 2016 og 2016, og på 200 meter i 2015 og 2017. Han fikk bronse på 100 meter i det australske mesterskapet i friidrett 2017.

Han var tatt ut til Australias stafettlag på 4 x 100 meter i Stafett-VM i friidrett 2017, men han deltok ikke i mesterskapet. 

## Referanser


## Eksterne lenker
* 
*  Profil på All-Athletics.com
Rohan Browning

**Rohan Browning** (født 1997) er en australsk friidrettsutøver som konkurrerer i sprintløp.

## Idrettskarriere
Browning kom på fjerdeplass på 100 meter i det australske mesterskapet i friidrett 2017.

Under Stafett-VM i friidrett 2017 var han tatt ut på Australias stafettlag på 4 x 100 meter, men han deltok ikke i mesterskapet. 

Han representerte Australia under VM i friidrett 2017, og deltok i 4 x 100 meter stafett. Australia løp på 38,88 i forsøksheatet, og gikk ikke videre til semifinalen.

Han deltok på 100 meter under VM i friidrett 2019 der han ble slått ut i forsøksheatene.

I 2021 representerte han landet sitt under Sommer-OL 2020 i Tokyo på 100 meter der han ble utslått i semifinalen.

## Referanser


## Eksterne lenker
*
Mason Cohen

**Mason Cohen** (født 10. september 1996) er en australsk friidrettsutøver som konkurrerer i sprintløp.

## Idrettskarriere
Cohen ble delstatsmester på 800 meter i New South Wales i 2015 og 2016. Han kom på sjetteplass på 800 meter under det australske mesterskapet i friidrett 2017

Under Stafett-VM i friidrett 2017 deltok han på Australias mixlag på 4 x 400 meter, der Australia kom på femteplass. 

## Referanser


## Eksterne lenker
* 
*  Profil på All-Athletics.com
Kevin Knappen

**Ole Kevin Knappen** (født 1977) er en norsk fotballtrener og tidligere fotballspiller som var hovedtrener for .

Han har tidligere vært hovedtrener for Elverum Fotball, Brumunddal Fotball, Hamarkameratene og Hødd. Har samtidig jobbet som kroppsøvingslærer ved Elverum videregående skole og solør videregående skole.

Knappen innehar UEFA PRO-lisens og ble kåret til «årets unge trener» av Norsk Fotballtrenerforening i 2012. Knappen har tidligere spilt fotball for blant andre Løten, HamKam, Elverum, Ullern Fotball og Nybergsund IL-Trysil.

Han sluttet som hovedtrener i Ham-Kam etter 2018-sesongen.

På nyåret i 2019 ble det kjent at Knappen fikk tildelt rollen som assistenttrener for det norske J19-landslaget, og på høsten samme år, signerte han en kontrakt med Idrottslaget Hødd.

Han ble kåret til årets trener i OBOS-ligaen 2024.

## Referanser


## Eksterne lenker
*
Tjerand Lunde

**Tjerand Tormod Lunde** (født 31. mars 1934 på Valen i Kvinnherad, død 5. juli 2017 samme sted) var en norsk psykiater og friidrettsutøver. Han var administrerende overlege ved Valen sykehus og hadde der i perioder eneansvaret faglig og administrativt. Lunde fikk i 2006 Kongens fortjenstmedalje i gull for sitt virke ved Valen i 35 år. Faren Konrad Lunde var direktør ved Valen i 42 år.

Tjerand Lunde var leder av idrettslaget Trio fra 1976 til 2012, og ble selv kretsmester i friidrett 36 ganger. Han var en god tikjemper og ble norsk juniormester og tok flere medaljer i norgesmesterskap for senior. Han ble norgesmester i stavsprang i 1953 (junior), i seniorklassen tok han bronse i stav i 1958 og i lengde i 1957. Som veteran ble han norsk mester 10 ganger. Han spilte fotball på det lokale laget. Han fikk Kvinnherad kommunes kulturpris i 2002 og Kvinnherads idrettspris i 2013. Lunde representerte Senterpartiet i kommunestyret.

## Referanser

## Eksterne lenker
*http://valestiftinga.no/konrad.html
Dennis Johnsen

**Dennis Tørset Johnsen** (født 1998) er en norsk fotballspiller som spiller for den italienske klubben .

Han er sønn til tidligere fotballspiller Tor Gunnar Johnsen.

## Karriere
Johnsen startet sin utvikling i klubben Tiller sør i Trondheim og gikk over til rekrutteringslaget i Rosenborg BK i 2013. Han ble norgesmester med Rosenborg på G16-nivå i 2014 og bidro også til NM-gull på G19-laget før han dro utenlands i 2015 kjøpt opp av SC Heerenveen. I august 2017 gikk han videre til Ajax og fikk der sin debut på førstelaget 25. oktober der han var nær ved å skåre.

Dennis gikk tidlig stort sett under radaren når det gjaldt å bli vurdert for spill på yngre landslag med kun to privatkamper for U18-landslaget i 2016 mot Danmark og Sverige. I 2017 ble han tatt inn i U21-landslaget der han i løpet av tre sesonger spilte 17 kamper og skåret 2 mål.

Han er kjent for sin store fart, med og uten ball.

### Landslaget
Den 28. september 2021 ble han tatt ut i sin første landslagstropp for  i kampene mot  (8. oktober) og  (11. oktober).

Den 11. oktober 2021 fikk han sin første landskamp for  mot , og noterte seg en målgivende pasning i debuten. 

## Referanser


## Eksterne lenker
*
Guillermo Fariñas

**Guillermo Fariñas Hernández** (født 3. januar 1962 i Santa Clara på Cuba) er en kubansk journalist, psykolog og menneskrettighetsaktivist som i 2010 ble tildelt Sakharovprisen for sitt arbeid for menneskerettigheter og ytringsfrihet på Cuba. Han deltok på Oslo Freedom Forum 2017.

I begynnelsen av 1980-årene deltok Guillermo Fariñas som soldat i Cubas militære engasjement i Angola. Vel hjemme igjen ble han fagforeningsleder for en helsefagforening. Her avslørte han korrupsjon i helsevesenet og ble fengslet for sine avsløringer. I 2006 gjennomførte han en sju måneder lang sultestreik mot myndighetenes restriksjoner på Internett og siden har han gjennomført mer enn 20 sultestreiker i protest mot kubansk styre. 

## Referanser